paragraph_text: Ove su priče smještene u istoj budućnosti kao i trilogija o Zakladi, koja je izlazila u časopisima počevši od 1942. Međutim, nabrojane priče su samo labavo povezane, jer je svaka od njih potpuno samostalna. Glavne dodirne točke su: Asimovljeva zamisao o budućem Galaktičkom carstvu; određeni vidovi tehnologije &ndash; hiperpogon, laserski pištolji, "neuronski bičevi", moguće otkriće "Visi-Sonora" &ndash; te specifične lokacije, kao što je planet Trantor. Daljnja je veza kasnije uspostavljena s romanom Roboti i Carstvo, u kojemu Asimov otkriva kako je Zemlja postala radioaktivna, kao što se spominje u Zvijezdama, prahu nebeskom i Kamenčiću na nebu. Neki izvori ovo dodatno pojačavaju tvrdeći da se radnja romana Zvijezde, prah nebeski odvija nekih tisuću godina nakon događaja opisanih u romanu Roboti i Carstvo.